另外，早年部份香港作家同埋香港傳媒以粵語用字嚟寫出版讀物嘅內文，成為粵語白話文。香港警察同法庭整理口供時，需要將證人原話忠實完整噉紀錄低，防止出現歧意而造成法律上證供無效。不過香港早期用嘅繁體中文電腦系統都嚟自台灣，用大五碼嚟到做內碼，產生咗粵文缺字嘅問題，後來這些缺字已經畀香港政府正式收入香港增補字符集入面，成為字集裏面嘅粵語字，而且向國際標準化組織補完，作為iso10646同unicode標準嘅一部份。